Դրա համար մեկ տասնօրյակում նկատեցինք Ռուսաստանի «տարօրինակ» գործողությունները, որը ոչ մի կերպ չէր թաքցնում Միացյալ Նահանգների կողմից այդ գործողությունները հովանավորելու փաստը: Ինչ ասես, որ չարժեր Ռուսաստանի արտգործնախարարի խոսելաձեւը Բաքվում եւ Երեւանում: Հապա ԱՄՆ, Եգիպտոս, Իսրայել, Սաուդյան Արաբիա Վ.Պուտինի հեռախոսազանգերի մասին բարձրագոչ հայտարարությունները... մի հրա՛շք: Այդ ժամանակ էլ պաշտոնապես արտահայտվեց եվրոպական ուղղությամբ Հայաստանի գործողությունների հանդեպ Ռուսաստանի դիրքորոշումը: Մեկ օրում չէ, որ պատրաստվեց Վիետնամում Ռուսաստանի եւ Միացյալ Նահանգների նախագահների համաձայնագիրը՝ այն պատրաստվել էր Ռուսաստանի՝ Սիրիա մտնելուց հետո: Իսկ թե ինչ կա թաքնված այդ համաձայնագրի շրջանակների ետեւում` կերեւա միայն ապագայում: Զարմանալի չէ, որ Թուրքիան եւ Իրանը շտապեցին նետվել Ռուսաստանի գիրկը` քրդական «ռումբը» եւս պատրաստվում էր Սիրիայում ռուսական գործողությունների շրջանակներում: